ประกาศกระทรวงสาธารณสุขประกาศกระทรวงสาธารณสุข(ฉบับที่ ๑๙) พ.ศ. ๒๕๕๓เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดส่วนหนึ่งส่วนใดหรือทั้งหมดของสถานที่สาธารณะดังกล่าวเป็นเขตสูบบุหรี่หรือเขตปลอดบุหรี่ตามพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ อาศัยอำนาจตามความในมาตรา๔ (๑) (๒) และมาตรา ๑๕ แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ.๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ๑ ให้ยกเลิก(๑)ประกาศกระทรวงสาธารณสุข (ฉบับที่ ๑๗) พ.ศ. ๒๕๔๙ เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดส่วนหนึ่งส่วนใดหรือทั้งหมดของสถานที่สาธารณะดังกล่าวเป็นเขตสูบบุหรี่หรือเขตปลอดบุหรี่รวมทั้งกำหนด สภาพ ลักษณะ และมาตรฐานของเขตสูบบุหรี่หรือเขตปลอดบุหรี่ตามพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ ลงวันที่ ๒๔ สิงหาคมพ.ศ. ๒๕๔๙(๒)ประกาศกระทรวงสาธารณสุข (ฉบับที่ ๑๘) พ.ศ. ๒๕๕๐ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดส่วนหนึ่งส่วนใดหรือทั้งหมดของสถานที่สาธารณะดังกล่าวเป็นเขตสูบบุหรี่หรือเขตปลอดบุหรี่รวมทั้งกำหนด สภาพ ลักษณะ และมาตรฐานของเขตสูบบุหรี่หรือเขตปลอดบุหรี่ตามพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ ลงวันที่ ๒๙พฤศจิกายน พ.ศ. ๒๕๕๐ข้อ๒ ให้สถานที่ดังต่อไปนี้เป็นสถานที่สาธารณะที่ให้มีการคุ้มครองสุขภาพของผู้ไม่สูบบุหรี่โดยกำหนดให้เป็นเขตปลอดบุหรี่ทั้งหมด(๑)สถานบริการสาธารณสุขและส่งเสริมสุขภาพ(๑.๑)คลินิก สหคลินิก โรงพยาบาล รวมถึงสถานพยาบาลตามกฎหมายว่าด้วยสถานพยาบาล(๑.๒)คลินิก โรงพยาบาลสัตว์ รวมถึงสถานพยาบาลสัตว์ตามกฎหมายว่าด้วยสถานพยาบาลสัตว์(๑.๓)สถานีอนามัย สถานบริการสุขภาพทุกประเภท(๑.๔)ร้านขายยา(๑.๕)สถานประกอบกิจการนวดแผนไทย หรือแผนโบราณ(๑.๖)สถานที่ให้บริการอบความร้อน อบไอน้ำ อบสมุนไพร(๑.๗)สถานประกอบกิจการสปาเพื่อสุขภาพ กิจการนวดเพื่อสุขภาพหรือกิจการนวดเพื่อความงาม(๒)สถานศึกษา(๒.๑)สถานรับเลี้ยงเด็กก่อนวัยเรียน(๒.๒)โรงเรียนหรือสถานศึกษาหรือสถาบันการศึกษาระดับที่ต่ำกว่าอุดมศึกษา(๒.๓)สถานศึกษาระดับอุดมศึกษา เฉพาะส่วนที่เป็นอาคารหรือสิ่งปลูกสร้าง(๒.๔)สถานกวดวิชา สถานที่สอนกีฬา ดนตรี ขับร้อง การแสดง ศิลปะป้องกันตัว ศิลปะ ภาษาและอื่น ๆ(๒.๕)สถานฝึกอบรมอาชีพ(๒.๖)อุทยานการเรียนรู้ ศูนย์การเรียนรู้ หรือศูนย์การเรียนรู้ชุมชน(๒.๗)หอศิลป์ พิพิธภัณฑ์สถาน หรือสถานที่จัดแสดงศิลปวัฒนธรรม(๓)สถานที่สาธารณะที่ใช้ประโยชน์ร่วมกัน(๓.๑)สถานที่ออกกำลังกาย สนามและสถานการกีฬา(๓.๑.๑)อัฒจันทร์หรือสถานที่ดูกีฬาทุกประเภท(๓.๑.๒)สถานที่ออกกำลังกาย ซ้อมกีฬา เล่นกีฬา หรือสนามแข่งขันกีฬาทุกประเภททั้งในร่มและกลางแจ้ง(๓.๑.๓)สระว่ายน้ำ(๓.๑.๔)สนามกอล์ฟหรือสนามฝึกซ้อมไดร์ฟกอล์ฟ เฉพาะบริเวณพื้นที่อาคารและบริเวณที่มีหลังคา(๓.๒)ร้านค้า สถานบริการและสถานบันเทิง(๓.๒.๑)โรงมหรสพ โรงละคร โรงภาพยนตร์(๓.๒.๒)สถานที่จัดเลี้ยงทั้งหมด(๓.๒.๓)สถานบริการตามพระราชบัญญัติสถานบริการ พ.ศ. ๒๕๐๙ สถานที่ให้บริการคาราโอเกะหรือสถานบันเทิงอื่น ๆ(๓.๒.๔)สถานที่บริการคอมพิวเตอร์ อินเตอร์เน็ต หรือเกมส์(๓.๒.๕)สถานที่จำหน่ายอาหาร เครื่องดื่ม หรืออาหารและเครื่องดื่มที่มีระบบปรับอากาศ(๓.๒.๖)สถานที่จำหน่ายอาหาร เครื่องดื่ม หรืออาหารและเครื่องดื่ม ที่ไม่มีระบบปรับอากาศเฉพาะบริเวณที่ให้บริการอาหาร เครื่องดื่ม หรืออาหารและเครื่องดื่ม(๓.๒.๗)อาคารร้านค้าประเภท ห้างสรรพสินค้า ศูนย์การค้า(๓.๒.๘)สถานที่จำหน่าย แสดง จัดนิทรรศการสินค้าหรือบริการ(๓.๓)บริเวณโถงพักคอย และบริเวณทางเดินทั้งหมดภายในอาคาร(๓.๓.๑)โรงแรม รีสอร์ท หรือสถานที่พักตากอากาศ(๓.๓.๒)ห้องเช่า หอพัก อพาร์ทเมนต์ คอร์ท หรือสถานที่ที่ให้บริการในลักษณะเดียวกัน(๓.๓.๓)อาคารชุดหรือคอนโดมิเนียม(๓.๔)สถานบริการทั่วไป(๓.๔.๑)สถานที่ให้บริการน้ำมันเชื้อเพลิง หรือแก๊สเชื้อเพลิงเฉพาะส่วนที่เป็นอาคารหรือสิ่งปลูกสร้าง(๓.๔.๒)อาคารหรือสถานที่ที่ใช้ในการจัดประชุม อบรม สัมมนาหรือสันทนาการ(๓.๔.๓)ร้านตัดผม สถานเสริมความงาม ร้านตัดเสื้อผ้า(๓.๕)สถานที่ทำงาน(๓.๕.๑)สถานที่ราชการ รัฐวิสาหกิจ หรือหน่วยงานอื่นของรัฐเฉพาะส่วนที่เป็นอาคารหรือสิ่งปลูกสร้าง(๓.๕.๒)สถานที่ทำงานเอกชน เฉพาะส่วนที่เป็นอาคารและสิ่งปลูกสร้าง(๓.๕.๓)ธนาคารหรือสถาบันการเงิน(๓.๕.๔)โรงงานอุตสาหกรรม หรือสถานประกอบการที่มีการผลิตสินค้าเฉพาะส่วนที่เป็นอาคารและสิ่งปลูกสร้าง(๓.๖)สถานที่สาธารณะทั่วไป(๓.๖.๑)ห้องสมุด(๓.๖.๒)สุขา(๓.๖.๓)ตู้โทรศัพท์สาธารณะ หรือบริเวณที่ให้บริการโทรศัพท์สาธารณะ(๓.๖.๔)ลิฟต์โดยสาร(๓.๖.๕)สวนสาธารณะ สวนสัตว์ สวนสนุก(๓.๖.๖)สนามเด็กเล่น(๓.๖.๗)อุทยานประวัติศาสตร์ โบราณสถาน สวนพฤกษศาสตร์ อุทยาน หรือวนอุทยานแห่งชาติเฉพาะส่วนที่เป็นอาคารหรือสิ่งปลูกสร้าง(๓.๖.๘)ตลาด ซึ่งหมายความรวมถึง สถานที่ที่จัดไว้ให้ผู้ค้าเป็นที่ชุมนุมเพื่อ จัดแสดงจำหน่ายหรือแลกเปลี่ยนสินค้า หรือบริการซึ่งจัดเป็นประจำหรือชั่วคราวหรือตามวันที่กำหนด(๔)ยานพาหนะและสถานีขนส่งสาธารณะ(๔.๑)ยานพาหนะสาธารณะ ในขณะให้บริการไม่ว่าจะมีผู้โดยสารหรือไม่ก็ตาม(๔.๑.๑)รถโดยสารประจำทาง(๔.๑.๒)รถแท็กซี่(๔.๑.๓)รถไฟ รถราง(๔.๑.๔)รถตู้โดยสาร(๔.๑.๕)รถรับส่งนักเรียนหรือนิสิตนักศึกษาทุกประเภท(๔.๑.๖)ยานพาหนะโดยสารที่ใช้ในภารกิจที่เป็นลักษณะส่วนกลางของส่วนราชการ รัฐวิสาหกิจหรือหน่วยงานอื่นของรัฐ รวมทั้งของเอกชน(๔.๑.๗)กระเช้าโดยสาร(๔.๑.๘)เรือโดยสาร(๔.๑.๙)เครื่องบิน(๔.๑.๑๐)ยานพาหนะโดยสารอื่น ๆ ทั้งประเภทประจำทางและไม่ประจำทาง(๔.๒)สถานีขนส่งสาธารณะ(๔.๒.๑) ที่พักผู้โดยสาร ป้ายรถโดยสารประจำทางรวมถึงบริเวณที่ใช้รอก่อนหรือหลังการใช้บริการยานพาหนะโดยสารทุกประเภท(๔.๒.๒) สถานีขนส่งผู้โดยสารทางบกทุกประเภทเฉพาะบริเวณอาคารชานชาลา และพื้นที่ภายใต้หลังคา(๔.๒.๓) สถานีรถไฟ เฉพาะบริเวณอาคาร ชานชาลาและพื้นที่ภายใต้หลังคา(๔.๒.๔) ท่าเรือโดยสารทุกประเภท บริเวณอาคารพื้นที่ภายใต้หลังคา และที่พักรอโดยสารเรือ(๔.๒.๕) ท่าอากาศยานภายในประเทศ เฉพาะบริเวณอาคารและพื้นที่ภายใต้หลังคา(๕)ศาสนสถาน สถานปฏิบัติธรรมในศาสนาและนิกายต่าง ๆ เช่น วัด มัสยิด โบสถ์ เป็นต้นข้อ๓ ให้สถานที่ดังต่อไปนี้เป็นสถานที่สาธารณะที่ให้มีการคุ้มครองสุขภาพของผู้ไม่สูบบุหรี่โดยกำหนดให้เป็นเขตปลอดบุหรี่ทั้งนี้ สามารถจัด เขตสูบบุหรี่ เป็นการเฉพาะได้(๑)สถานศึกษาระดับอุดมศึกษา นอกเหนือจากพื้นที่ส่วนที่เป็นอาคารหรือสิ่งปลูกสร้าง(๒)สถานที่ให้บริการน้ำมันเชื้อเพลิง หรือแก๊สเชื้อเพลิงนอกเหนือจากพื้นที่ส่วนที่เป็นอาคารหรือสิ่งปลูกสร้าง(๓)สถานที่ราชการ รัฐวิสาหกิจ หรือหน่วยงานอื่นของรัฐนอกเหนือจากพื้นที่ส่วนที่เป็นอาคารหรือสิ่งปลูกสร้าง(๔)ท่าอากาศยานนานาชาติข้อ๔สถานที่สาธารณะใดที่ไม่ได้ระบุคำว่า อาคารให้หมายความรวมถึงบริเวณซึ่งใช้ประกอบภารกิจนั้นด้วย จะมีรั้วล้อมหรือไม่ก็ตามสถานที่สาธารณะใดที่ไม่มีหรือมิได้กำหนดขอบเขตไว้เป็นการแจ้งชัดให้ถือเอาพฤติการณ์การสูบบุหรี่นั้นว่าจะเป็นการรบกวนผู้อื่นหรือไม่เป็นหลักข้อ๕[๑]ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๗กุมภาพันธ์ พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุขปริยานุช/ผู้จัดทำ๑๖ มิถุนายน ๒๕๕๓นันท์นภัสร์/ตรวจ๑๖ มิถุนายน ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๔๐ ง/หน้า ๔๙/๓๐ มีนาคม ๒๕๕๓